cyanic-selkie/wikianc huggingface dataset:
Chaussé
Etymologi og historikk
Chausseer ble opprinnelig bygd av romerne i Gallia som steinbelagte diker og veifyllinger over våtmarker. Chaussé-betegnelsen ble vanlig fra rundt 1750 i Frankrike, et land som da var ledende innen veibygging i Europa. Mosseveien ut av Oslo ble påbegynt tidlig i Chausse-perioden.
Skeidoksene
Skeidoksene er den uavhengige supporterforeninga til Skeid Fotball og har som formål å støtte Skeids a-lag i fotball i hjemme- og bortekamper. Skeidoksene går ofte bare under betegnelsen «Oksene» og gir ut medlemsbladet «Okseblod». Per 2008 hadde foreningen rundt 200 betalende medlemmer.
Oksenes stampub er Magneten pub på Torshov. Fram til 2003 var Lincoln pub skeidoksenes vannhull, men dette tok brått slutt da stedet begynte å servere øl i Vålerenga-glass.
Leder av Skeid-oksene er Jonny Normann Olsen, som har vært leder siden 2015.
Giuseppe Dossena
Giuseppe Dossena (født 2. mai 1958) er en italiensk tidligere fotballspiller som blant annet spilte for UC Sampdoria.
Han ble tatt ut til VM i fotball 1982, der laget hans vant gull.
Edda Trandum Grjotheim
Edda Trandum Grjotheim (født 25. april 1982) er norsk skuespiller.
Frykten er mitt våpen (film)
Frykten er mitt våpen (originaltittel: Fear Is the Key) er en britisk action-thriller fra 1972 regissert av Michael Tuchner. Hovedrollen spilles av Barry Newman og Suzy Kendall, mens sentral biroller spilles av John Vernon, Dolph Sweet og Ben Kingsley (hans filmdebut). Manus er basert på en roman av Alistair MacLean.
Handling
John Talbot er ute etter hevn og benytter seg av svært uortodokse metoder for å at det skal skje. Midt under en rettssak i Louisiana river han plutselig til seg en ung kvinne og skyter om seg i rettssalen med henne som gissel. Paret forsvinner så i dommerens bil, og flukten utløser en vill politijakt over hele delestaten. Det viser seg at hele greia er blitt iscenesatt av hans venner og noen som sårt trenger hans kunnskap og kompetanse vedrørende et dykkeroppdrag i havet. Bakgrunnen for det hele er en verdifull flylast med og en morderisk oljemillionær. Flyet fraktet en hemmelig verdilast til flere millioner dollar, men ble skutt ned for tre år siden. Det de andre ikke vet er at Talbots bror, kone og hans tre år gamle sønn var ombord flyet.
Om filmen
Filmen ble ingen publikumsuksess i USA, men gjorde det brukbart i Europa.
Richard Holt
Richard A Holt (født 22. juni 1948 i Lowestoft England) er en engelsk middelalderhistoriker. Han er professor emeritus ved Institutt for historie og religionsvitenskap ved UiT Norges arktiske universitet.
Holt tok mastergrad ved University of Birmingham i 1975 og doktorgrad samme sted i 1987. Han var forsker ved Handsworth College i Birmingham fram til han i 1999 ble ansatt som førsteamanuensis i middelalderhistorie Tromsø, og ble i 2001 utnevnt til professor. Holt har særlig forsket på urbanisering og byoppkomst i middelalderens England og Norge. Han har også spesialisert seg på økonomisk og teknologisk utvikling i middelalderen, især vind- og vannmølleteknologiens betydning.
Idrettsparken (Mandal)
Idrettsparken er et kommunalt idrettsanlegg på Vestnes i Mandal. Idrettsplassen ble innviet i 1950 etter dugnadsarbeid. Hovedbanen har naturgress med løpebaner rundt og tribunekapasitet på 1 500 sitteplasser samt 3 000 ståplasser. Banen blir brukt av fotballklubben Mandalskameratene og tidligere av andre fotballklubber, blant annet FK Adler og Håland Ballklubb.
Bedriftsfotballen bruker også idrettsparken.
Banene brukes av lag og spillere i forskjellige aldersgrupper, alle lag i Mandalsområdet kan søke om få bruke banene til organisert trening.
Uorganisert trening/spill og lek er tillatt, banene er åpne for alle når det ikke foregår organisert aktivitet. Banemesteren kan likevel stenge banen ved vedlikehold etc.
Tilskuerrekorden på 5920 ble satt i lokalderbyet mellom MK og Start den 16. mai 2001. Til den kampen var det også leid inn provisoriske tribuneseksjoner for å kunne få plass til flere mennesker.
Ved siden av hovedbanen i gress finnes en ekstra gressbane i full størrelse, tre kunstgressbaner og en ballbinge med kunstgress, to av de i full størrelse, en kunstgressbane i ca halv størrelse og en liten ballbinge.
Det er 4 nye tennisbaner i idrettsparken med helårsdekke/kunstgrus.
Tidligere var det 3 grusbaner og en asfaltbane.
Mandal Tennisklubb har ordnet opp og gjort en meget god jobb med å oppgradere tennisbanene.
Je rusla hjem
«Je rusla hjem» er en norsk fri coverversjon av «The Holy City» utgitt av Øystein Sunde på musikkalbumet Barkebille boogie fra september 1981.
Sundes norske tittel er en fonetisk vri på bynavnet Jerusalem. Han hadde flere ganger observert Frelsesarmeens bruk av countrysanger som melodier til sine religiøse tekster. Derfor følte han for å konvertere en religiøs sang om til country stil med en mindre seriøs tekst tilknyttet. Sunde har også laget en fonetisk vri på ordet «Hosanna» fra originalteksten (som på norsk blir «hos 'a Anna» = «hos hun Anna»). «Hosanna» kan eksempelvis bety «jeg ber». Noter og tekst ble publisert i bøkene Kjekkere å ha–2 (1992) og Du må'kke komme her og komme her (1997).
På denne innspillingen deltok:
En konsertversjon ble utgitt på Live på Svalbard -82 (utgitt 30. august 2012 i samleboksen Puslespill). Opptaket er fra januar 1982. Før sangen starter, forteller Sunde til publikum om bakgrunnen for at han lagde coverversjonen. Midt i sangen, sneier han og kompbandet innom «Ticket to Ride» av The Beatles.
Sunde spilte «Je rusla hjem» på NRK-programmet På plakaten (sendt 10. oktober 1981). Musikere: Sunde (vokal/banjo), Jonas Fjeld (rytmegitar/kor) og Johnny Sareussen (bass/kor). Dette klippet ble vist i sin helhet i NRK-programmet Øystein Sunde – med god avstand til bilen bak (sendt 26. desember 2010).
Sunde fremførte den også i NRK-programmet Natti nitti (sendt 31. desember 1989). Trommeslager Einar Hagerup sto ved siden av Sunde med sag, sagkrakk og trestokk som han sagde på i takt med sangen. Han tok en «sag-solo» også. Ellers medvirket Sunde (vokal/banjo), Johnny Sareussen (bass/kor), Åge Westgårdsrønningen (akustisk gitar/kor) og Bjørn Rabben (trommer). De øvrige musikerne i NRK-orkesteret bidro i koret.
La Serena
La Serena er en by i Chile og hovedstad i Coquimbo-regionen. Byen ligger ved Stillehavet og har en befolkning på 163 900 (2004). Den ble grunnlagt etter ordre av Pedro de Valdivia rundt 1540 for å sikre sjøforbindelsen mellom Santiago de Chile og Lima, og er dermed Chiles nest eldste by. Byen har klart å bevare deler av sin historiske arktitektur. Dette, samt en del flotte strender, har gjort at byen er et turistsenter.
Puclaro-demningen skaper et reservoar med gode forhold for kitesurfing.
Byen er sete for et katolsk erkebispedømme.
Historie
Den første byen som spanjolene grunnla i regionen Coquimbo, var La Serena. Juan Bohón grunnla den 15. november 1543 med tanke på skipsruten mellom kysten ved Santiago de Chile og ved Lima i Peru. Men byen ble rasert kraftig da indianere gikk til angrep den 22. juli 1549. Francisco de Aguirre grunnla den så og i på nytt den 26. august 1549, og gav den navnet San Bartolomé de La Serena. Den 4. mai 1552 gav spanskekongen den navnet La Serena.
Byen ble ofte utsatt for angrep fra engelske pirater, som Bartolomé Sharp i 1680 og Edward Davis i 1686. Rundt 1700ble nyen utbygd som festning mot piratplagen. I 1801 og 1847 ble byen rammet av kraftige jordskjelv.
Rundt om 1920 ble byen en viktig utskipingshavn etter at jernmalm var blitt funnet i områdene innenlands.
Ji-shū
Ji-shū (japansk: 時 宗) er en av fire skoler som tilhører det rene land innenfor japansk buddhisme. De tre andre er Jōdo-shū («det rene land»), Jōdo Shinshū («det sanne rene land») og Yūzū Nembutsu. Skolen har omkring 500 tembler og 3,400,000 tilhengere. Ji-shū betyr "tidens skole" og navnet er hentet fra dens sentrale lære om å messe Nembutsu når som helst, ikke bare i bestemte intervaller.
Skolen ble grunnlagt i 1270 av Ippen. I tillegg til å praktisere Nembutsu, var han sterkt påvirket av ikke-dualismen innenfor Zen.
Tertnes Idrettslag
Tertnes Idrettslag (stiftet 25. januar 1953) er et idrettslag fra Åsane bydel i Bergen. Klubben er mest kjent for sitt kvinnehåndball-lag som spiller i GRUNDIGligaen, øverste nivå i norsk håndball.
I dag er håndballen fokusområde nr. 1 for Tertnes Idrettslag, men det satses også på fotball, turn og alpint.
Håndball
Klubbens håndballavdeling har tatt seriesølv to ganger i den norske eliteserien, 1998/99-sesongen og 2003/04-sesongen. I tillegg har de tatt seriebronse tre ganger og cup-sølv i 2001/2002 og i 2016.
Siden 1998 har klubben deltatt jevnlig i europacupen i håndball, og 2000 kom de helt til finalen som de tapte knepent 42-41 for spanske Mislata. Den gang var Gunnar Pettersen trener i Tertnes.
Grover Cleveland Alexander
Grover Cleveland Alexander (født 26. februar 1887 i Elba, Nebraska, død 4. november 1950) var en amerikansk baseball-spiller som spilte i Major League Baseball.
Alexander signere sin første profesjonelle baseball-kontrakt i en alder av 20 år i 1907. I 1909 spilte han for klubben Galesburg Boosters. Alexander deltok under World Series i 1950 som ble gjennomført på Yankee Stadium hvor han så hjemklubben Philadelphia Phillies tape mot New York Yankees. Han døde mindre enn en måned senere den 4. november 1950 i St. Paul, Nebraska da han ar 63 år gammel. Alexander ble valgt til Baseball Hall of Fame i 1938. Alexander var den eneste spilleren som valgt dette året.
Elaphrus uliginosus
Elaphrus uliginosus er en av billene i delgruppen (underfamilien) sumpløpere (Elaphrinae) i familiegruppen løpebiller.
Utbredelse
Elaphrus uliginosus finnes i Europa, men mangler helt sør og i vest. Den finnes østover i Russland i Asia.
Utseende
Elaphrus uliginosus er omtrent 6-8 millimeter lang. Hele billen er skinnende svart (metallisk). Dekkvingene har kun antydninger til svake punkrekker. Den har flere dype runde groper, slik som mange av sumpløpere har. Beina er metallisk farget, lik dekkvingene.
Levevis
Elaphrus uliginosus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Gregorios III
Gregorios III (gresk Γρηγόριος Γ΄, borgerlig navn muligens Melissenos, også omtalt som Gregorios Mammas; født på Kreta; død 1459 i Roma) var som eneste biskop både økumenisk (ortodoks) og latinsk (katolsk) patriark av Konstantinopel.
Gregorios deltok som ortodoks utsending på konsilet i Firenze og var tilhenger av en gjenforening av den ortodokse og den katolske kirke. Han ble valgt til økumenisk patriark av Konstantinopel i 1443. Etter at unionsmotstanden i den ortodokse kirke hadde vokst i styrke, ble han i 1450 tvunget til å gå av.
Han gikk derpå til Roma, der han levde i eksil frem til sin død. Han ble godt mottatt av pave Nikolas V, som i 1454 utnevnte ham til latinsk titulærpatriark av Konstantinopel.
Jeyaraj Fernandopulle
Jeyaraj Fernandopulle (født 11. januar 1953 i Walihena i Kochchikade i Sri Lanka, drept 6. april 2008 i  Weliveriya ved Colombo) var en srilankisk politiker. Han var veiutviklingsminister og medlem av parlamentet ved sin død. Han tilhørte den romersk-katolske religionen, og var fra en etnisk minoritetsgruppe, Colombo Chetties. Han døde ved et bombeangrep utført av en selvmordsbomber fra Tamil Tigers.
Bakgrunn
Jeyaraj Fernandopulle gikk sin første skolegang ved Ave-Maria Convent og Maris Stella College, to katolske læresteder i Negombo.
I 1972 ble han lærer for matematikk og naturvitenskaper ved en skole i Walithena. I 1974 begynte han på juridiske studier.
Senere karriere
I 1975 ble han sekretær for Sri Lanka Freedom Party på sitt College, og i desember 1977 forlot han dette med den begrunnelse ayt han aktet å virke som advokat. Etter studiene arbeidet han først i magistratsdomstolen og så ved høyeste rett i Negombo. Han prosederte både sivile saker og kriminalsaker.
Apotekergata (Oslo)
Apotekergata (6-12) er en gate i bydel St. Hanshaugen i Oslo som går fra Akersgata til Pilestredet.
Jeyaraj Fernandopulle
Senere karriere
I 1984 ble han utnevnt til sjefs-organisator for SLFP i valgdistriktet Katana i Sri Lanka. Derfra ble han valgt til parlamentet fem ganger på rad i årene 1989, 1994, 2000, 2001 og 2004.
Apotekergata (Oslo)
Ved Apotekergatas start ligger VG-bygget og det bygget som tidligere huset Aftenposten, men disse har adresse til Akersgata. I enden av gaten finner vi Oslo tinghus med adresse C.J. Hambros plass.
Jeyaraj Fernandopulle
Senere karriere
Jeyaraj var gift med dr. Sudharshani Fernandopulle, og de hadde en sønn og en datter sammen.
Terrorangrep
Han ble drept 6. april 2008 sammen 11 andre av en selvmordsbomber som sprengte seg ved starten av et maratonløp som ble arrangert i landsbyen Weliveriya like utenfor hovedstaden Colombo i forbindelse med den tamilske nyttårsfeiringen.
Mosambiks kvinnelandslag i fotball
Mosambiks kvinnelandslag i fotball representerer Mosambik i internasjonal fotball.
Landet deltok i Afrikamesterskapet i 1998, der de kvalifiserte seg på bekostning av Lesotho, men trakk seg fra mesterskapet før det begynte. Deretter var landslaget borte fra Afrikamesterskapet i 8 år, før de spilte om kvalifisering til Afrikamesterskapet i 2006. Mosambik slo Namibia greit i første kamp, og Namibia trakk seg før returen. Deretter tapte Mozambik stygt for Sør-Afrika, og var dermed ute. Mozambik stilte ikke med lag til kvalifiseringen til Afrikamesterskapet i 2008, men det spilte noen kamper i 2008 mot andre land i regionen, og samtlige endte med tap.
EVU
EVU har flere betydninger:
Maxi López
Maximiliano Gastón López (født 3. april 1984) er en argentinsk fotballspiller som spiller for den italienske klubben SS Sambenedettese Calcio.
U16-EM i fotball for menn 1991
U16-EM i fotball for menn 1991 ble arrangert i Sveits i 1991.
Pusha T
Terrence LeVarr Thornton (født 13. mai 1977 i Bronx i New York City), bedre kjent under artistnavnet Pusha T, er en amerikansk rapper og GOOD-sjef. Hans gjennombrudd var med hiphop-duoen Clipse, sammen med broren Gene «No Malice» Thornton. De opprettet senere plateselskapet Re-Up Records. I september 2010 annonserte Thornton at han hadde signert til Kanye Wests GOOD Music imperium, under ledelse av Def Jam Recordings. I mars 2011 lanserte han sitt første soloprojekt, en mixtape med tittelen Fear of God. Thornton lanserte sitt debut-soloalbum, My Name Is My Name  i oktober 2013. I november 2015 utnevnte Kanye West Pusha T til å overta hans rolle som «president» for GOOD Music.
Ruben Sverre Gjertsen
Ruben Sverre Gjertsen (født 12. februar 1977 i Volda) er en norsk komponist innen samtidsmusikk.
Han har studert komposisjon på Griegakademiet med blant andre Morten Eide Pedersen og James Clapperton. Hans musikk er blitt framført i Norge, Århus, Helsingfors, Reykjavík, Birmingham, Royaumont og Paris.
Gjertsens verk er blitt fremført på fem Ung Nordisk Musikk-festivaler i Helsingfors, Aarhus, Oslo, Stockholm. James Clapperton og Sharleen Harshenin bestilte Miniatures III, og fremførte stykket i Bergen, Reykjavik og Helsinki. Stykket Rituals III for 59 musikere ble utviklet under Nordisk Komponistverksted med Stavanger Symfoniorkester (2001-2002) dirigert av Zsolt Nagy.
To ganger har Gjertsen deltatt på Voix Nouvelles på Royaumont, i 2000 med Brian Ferneyhough, Jean-Luc Hervé og José Evangelista, som inkluderte fremføring av et nytt stykke, Contradiction, med Nouvel Ensemble Modern. I 2008 deltok han nok en gang med Brian Ferneyhough samt Jérôme Combier og Xavier Dayer. Her ble hans nye stykke Landschaft framført av Ensemble Vortex og Neue Vocalsolisten Stuttgart. Ensemble Vortex og festivalen Archipel bestilte et nytt verk som ble fremført i Genève i 2009.
I sesongen 2002-2003 fremførte Ensemble Intercontemporain stykkene Contradiction and Miniatures II. Rituals II ble valgt ut til ISCM 2004 i Sveits. Pierre Boulez og Luzern Festivalakademi bestilte stykket Circles, som ble urfremført under Luzernfestivalen 2006. Utgivelsen Grains på +3 dB records fikk Spellemannprisen for 2009 i kategorien samtidskomponist. Gjertsen ble tildelt Arne Nordheims komponistpris i 2010.
Pye Records
Pye Records var et britisk plateselskap. Pyes mest kjente artister var Lonnie Donegan (1956–69), Petula Clark (1957–71) og The Kinks (1964–71). Selskapet byttet navn i 1980 men tok navnet tilbake i 2006.
The Pye Company solgte opprinnelig TV- og radioapparater. Selskapet kjøpte opp Nixa Records i 1953 og havnet dermed i platebransjen. I 1955 kjøpte selskapet opp Polygon Records, et selskap Petula Clarks far hadde opprettet for å få kontroll over distribusjonen av sine plater. Dermed oppsto Pye Nixa Records. I 1959 ble navnet endret til Pye Records, og ATV eide 50% av selskapet. ATV kjøpte opp de resterende aksjene i 1966.
To underavdelinger oppsto, Pye Golden Guinea Records og Piccadilly Records. I 1970 lanserte Pye folk, jazz, blues og progressive artister på Dawn Records, og den mest kjente artisten der var Mungo Jerry.
Da navnerettighetene opphørte i 1980, endret selskapet navn til PRT Records. Katalogen havnet da i eie hos Castle Communications.
I 1958 ble Pye International Records startet. Selskapet distribuerte mange amerikanske etiketter, inkludert Chess Records, A&M Records, Kama Sutra Records, Colpix Records, Buddah Records, og King Records i Storbritannia.
I juli 2006 ble Pye reaktivert av Sanctuary for å utgi «indie» pop og «alternative» artister.
Qinghai
Qinghai (kinesisk: 青海, pinyin: Qīnghǎi, ellers romanisert også Ch'ing-hai eller Tsinghai) er en provins i Folkerepublikken Kina, oppkalt etter den store Qinghaisjøen.
Den kinesiske enkelttegnsforkortelsen er 青 for Qing.
Provinshovedstaden er Xining.
Det meste av Qinghai består av områder fra det tradisjonelle tibetanske provinser Kham og Amdo. Den er fødested og hjemsted til en rekke fremtredende tibetanske skikkelser opp gjennom historien, blant dem flere av Dalai Lamaene.
Historie
Etter det stortibetiske rike gikk under, et rike som forente Tibet under en Tsenpo (btsan po), – en keiser-lik hersker – ble det ikke noensinne senere noe tibetansk rike som omfattet hele det tibetanske høylandet. Særlig det østlige Tibet ble splintret opp i små og mellomstore riker og områder som somstundes hadde bånd til den senere Dalai Lamas Lhasa-regjering, somstundes var understilt kinesiske provinser, men som for det meste var i høy grad selvstyrende. Siden ca. 1727 ble området Kukunor-territoriet, bestående av det nordlige Kham og størstedelen av Amdo, styrt fra byen Xining, en by som frem til tidlig på 1900-tallet var underordnet provinsen Gansu. Det var Kukunor som i 1928 ble omdannet til provinsen Qinghai. Storparten var fra 1912 til 1949 for det meste behersket av muslimsk-kinesiske (hui) guvernører og krigsherrer (Xibei San Ma), og ikke av den tibetanske regjering i Lhasa.
Allerede 1781–84 hadde hui-muslimene gjort opprør mot den kinesiske sentrralregjering, og i 1807 gjorde også de tibetanske stammer der opprør. Det har siden vært flere opprør og utoligheter. I 1993 ble et muslimsk opprør slått med av de kommunistiske myndigheter. I 2008 slo noen gnister fra urolighetene i Tibet over til Qinghai for en kortere periode.
Den 14. april 2010 ble fylket Yushu rammet av et sterkt jordskjelv.
Administrative enheter
Qinghai er delt inn i 8 enheter på prefekturnivå (Ett byprefektur, ett prefektur og 6 autonome prefektur)
Laricobius
Laricobius er en slekt av biller som hører til den lille familien Derodontidae.
Qinghai
Administrative enheter
Disse 8 enhetene på prefekturnivå er inndelt i 43 enheter på fylkesnivå (4 distrikter, 2 byfylker, 30 fylker og 7 autonome fylker). Disse er igjen inndelt i 429 enheter på kommunenivå (115 bykommuner (towns), 253 kommuner (townships), 30 etniske kommuner (ethnic townships) og 31 subdistrikter).
Laricobius
Utseende
Små, ovale biller, 2–6 mm lange, brune eller blankt svarte. De kan særlig kjennes på at de har to punktøyne (eller punktøye-lignende knøler) i pannen. Oversiden er hvelvet, sterkt punktert og med oppstående hår, undersiden er flat. Hodet er kort og bredt med utstående fasettøyne. I pannen sitter det to knøler som ser ut som punktøyne (ocelli), men det synes litt uklart om de faktisk er dette. Antennene er 11-leddete, tynne, med en svak, tre-leddet kølle. Brystskjoldet (pronotum) er litt bredere enn langt. Sidene har tydelige tenner bortsett fra hos slekten Laricobius. Dekkvingene er noe bredere enn pronotum, med tydelige skuldre, bredest bak midten. De har tydelige rekker av punktgroper. Beina er forholdsvis korte, føttene fem-leddete, de tre innerste fotleddene to-lappede.
Levevis
Forholdsvis lite er kjent om biologien til disse billene. Larver og voksne finnes gjerne sammen, av og til i store mengder. Artene i slekten Laricobius er rovdyr som har spesialisert seg på bladlus av familien bartrelus (Adelgidae). De er regnet som nyttedyr da de kan redusere bestandene av disse lusene, som kan gjøre stor skade på bartrær. Arten Laricobius erichsoni har blitt innført til Canada for å bekjempe bartrelus (biologisk kontroll).
Kilder
Derodontidae på Tree of Life:
Den franske intervensjonen i Mexico
Den franske intervensjonen i México (i México den andre franske intervensjonen i México – på spansk la Segunda Intervención Francesa en México; den første intervensjonen var en mindre fransk invasjon i 1838-9), også kjent som den fransk-meksikanske krig (la Guerra Franco-Mexicana), Maximilian-affæren (Affaire de Maximilian) og México-ekspedisjonen (fransk: l'Expédition du Mexique) i Frankrike, var det andre franske keiserdømmets invasjon av Mexico, opprinnelig støttet av britene og spanjolene. Invasjonen begynte etter at den meksikanske presidenten Benito Juárez hadde utsatt betaling av lån til andre land 17. juli 1861, som irriterte Mexicos viktigste långivere Spania, Frankrike og Storbritannia og Irland. Den franske keiseren Napoleon III var lederen for denne operasjonen, og de tre maktene signerte en traktat i London 31. oktober for å forene deres anstrengelser om å få tilbakebetalt lånene fra México. 8. desember ankom den spanske flåten med spanske soldater til Veracruz, Mexicos viktigste havn fra det spanskkontrollerte Cuba. For Frankrikes del utviklet intervensjonen seg til en større invasjon av Mexico.
Den franske intervensjonen førte til opprettelsen av Habsburgmonarkiet det andre meksikanske keiserdømme, som ble støttet av mange konservative meksikanere, og som dermed avbrøt den meksikanske zapotekpresidenten Benito Juárez. Mange meksikanske adelsmenn og konservative jobbet for å gjenopprette den monarkiske som hadde vært i México under det første meksikanske keiserriket da de hjalt til med å bringe den østerrikske erkehertugen Ferdinand Maximilian Josef av Østerrike til Mexico. Regimet mottok betydelig militær støtte fra Frankrike, som var interessert i å utnytte de rike gruvene i den nordvestlige delen av landet.
Under Juárez' ledelse klarte de meksikanske republikanske styrkene i 1867 å innta hovedstaden, etter at de franske styrkene trakk seg tilbake i 1866. Det meksikanske keiserdømme ble igjen erstattet av en republikk, mens Maximilian ble henrettet.
1862: Den franske invasjonen
De britiske, spanske og franske flåtene ankom Veracruz mellom 6. og 8. januar 1862 med den intensjon å presse meksikanerne til å betale sin gjeld. Byen San Francisco de Campeche overga seg til den franske flåten 27. februar, og en fransk hær under general Charles de Lorencez ankom 5. mars. Da de spanske og britiske flåtene innså 9. april at Frankrikes virkelige ambisjon var å erobre México, trakk de sine styrker tilbake 24. april. I mai blokkerte det franske krigsskipet Bayonnaise Mazatlán et par dager.
Den franske hæren led et innledende nederlag mot de meksikanske regjeringsstyrkene kommandert av general Ignacio Zaragoza i slaget om Puebla 5. mai 1862, som ble opphavet til Cinco de Mayo-feiringen. Den forfølgende meksikanske hæren ble deretter stoppet av franskmennene ved Orizaba i Veracruz 14. juno. Flere franske soldater ankom 21. september, og den franske general François Achille Bazaine ankom med forsterkninger 16. oktober. 23. oktober ble deretter Tampico okkupert av den franske hæren, mens Xalapa ble fredelig inntatt 12. desember.
1863: Franskmennene inntar hovedstaden
Franskmennene bombarderte Veracruz 15. februar 1863, og 16. mars begynte general Elie Frédéric Forey og hans franske armé beleiringen av Puebla.
30. april utkjempet den franske fremmedlegionen slaget ved Camarón (Camerone på fransk), som ga legionen dens legendariske status. En liten infanteripatruljeenhet ledet av kaptein Jean Danjou på 62 soldater og tre offiserer ble angrepet og beleiret av tre bataljoner med meksikanske infanteri- og kavalerienheter og ble tvunget til å forsvare seg i Hacienda Camarón. Danjou ble dødelig såret i forsvaret av haciendaen, og hans siste menn utførte et siste desperat bajonettangrep. Legionærene kjempet nesten til siste mann, bare tre av dem unngikk å bli drept eller såret i slaget. Helt fram til i dag har Camerone-dagen vært legionærenes viktigste merkedag.
General Bazaines franske hær beseiret meksikanerne under general Comonfort i deres forsøk på å bryte beleiringen av Puebla ved San Lorenzo, sør for Puebla. Kort tid senere endte beleiringen ved at Puebla overga seg til franskmennene, 17. mai 1863. 31. mai flyktet president Juáres García og hans regjering fra hovedstaden Ciudad de México nordover til el Paso del Norte (nå Ciudad Juárez), og senere til Chihuahua, hvor Juárez' eksilregjering styrte fra fram til 1867. Med seg hadde de statens skattekammer.
De franske styrkene under Bazaine inntok México 7. juni 1863. Hovedstyrken inntok byen tre dager senere under general Foreys ledelse. General Juan Nepomuceno Almonte ble utnevnt til Méxicos provisoriske president 16. juni av den øverste juntaen, som hadde blitt utnevnt av Forey. Juntaen, med sine 35 medlemmer, møttes 21. juni og erklærte opprettelsen av et katolsk keiserrike 10. juli. Kronen ble tilbudt Maximilian på grunn av Napoléons innflytelse. Erkehertug Maximilian aksepterte kronen 3. oktober i hans borg Miramar nær Trieste etter å ha blitt tilbudt den av den meksikanske kommisjonen sendt av den øverste juntaen.
1864: Maximilians ankomst
Franskmennene under Bazaine okkuperte Guadalajara 7. januar 1864, og soldater under Félix Douay okkuperte Zacatecas 6. februar. Flere franske seire fulgte med Acapulcos fall 3. juni, okkupasjonen av Victoria de Durango 3. juli og republikanernes nederlag i statene Sinaloa og Jalisco i november.
Maximilian mottok formelt kronen 10. april ved å underskrive Miramar-traktaten, og gikk i land i Veracruz 28. (eller muligens 29.) mai 1864 fra skipet SMS Novara. Han ble deretter kronet som Maximilian, keiser av México. Habsburgen Maximilian var sterkt påvirket av de progressive idéene som var moderne i Vesten på den tida. Han var for opprettelsen av et begrenset monarki hvor han ville dele makta med en demokratisk valgt kongress, og han inspirerte lover som avskaffet barnearbeid, opprettet en begrenset arbeidsdag og avskaffet landleiesystemet som i virkeligheten minte om livegenskap hos indianerne. Dette ble for liberalt for de meksikanske konservative, mens de liberale nektet å anerkjenne en monark, så derfor endte Maximilian opp med få entusiastiske støttespillere i México.
Søndag 13. november 1864 bombarderte de tre franske krigsskipene Victoire, D'Assas og Diamante Mazatlán 13 ganger, og keiserlige meksikanske styrker under general Manuel Lozada inntok byen.
1865: Begynnelsen på de republikanske seirene
De franske seirene fortsatte inn i 1865, og Bazaine inntok Oaxaca 9. februar etter å ha beseiret byens forsvarere under Porfirio Díaz. Den franske flåten landsatte soldater i Guaymas 29. mars, men 11. april ble keiserlige styrker beseiret av republikanerne i slaget ved Tacámbaro i Michoacán. I april og mai hadde republikanerne store styrker i statene Sinaloa og Chihuahua. De fleste byene langs Río Bravo var også okkupert av republikanerne. De belgiske frivillige som kjempet for franskmennene ble beseiret i det andre slaget ved Tacámbaro 11. juli.
Dekretet kjent som "det sorte dekret" ble utstedt av Maximilian 3. oktober, og truet alle meksikanere som ble fanget i krig med umiddelbar henrettelse. Dette ble senere grunnlaget for Maximilians egen henrettelse. Flere av republikanernes høyere offiserer ble under denne ordren henrettet 21. oktober.
Støtte fra Amerikas forente stater
De forente staters president Abraham Lincoln hadde støttet republikanerne under Juárez, men var ikke i stand til å intervenere på grunn av den amerikanske borgerkrigen. Umiddelbart etter denne krigens slutt i 1865 samlet den amerikanske generalen Philip Sheridan under president Andrew Johnson og general Ulysses Grants overvåkning 50.000 soldater og sendte dem til grensen mellom México og USA. Der gjennomførte troppene patruljer for å synlig true med intervensjon mot franskmennene, og de støttet også Juárez' styrker med våpen. USAs kongress hadde 4. april 1864 enstemmig vedtatt en resolusjon som motsatte seg opprettelsen av et meksikansk monarki. 12. februar 1866 forlangte amerikanerne at Frankrike trakk sine styrer ut av México, og flyttet styrker til stillinger langs Río Grande og opprettet en sjøblokade for å hindre landsetting av franske unnsetningsstyrker. Amerikas forente stater protesterte også 6. mai offisielt til Østerrike på grunn av de østerrikske frivillige i México.
1866: Fransk tilbaketrekking og republikanske seire
13. november ble franskmennene og den meksikanske politikeren og offiseren Ramón Corona enige om vilkårene for Mazatláns frigjørelse. På formiddagen gikk okkupasjonsstyrkene om bord i de tre krigsskipene Rhin, Marie og Talisman og forlot landet.
1867: Republikanerne inntar México
Republikanerne okkuperte resten av statene Zacatecas, San Luis Potosí og Guanajueto i januar 1867. 5. februar evakuerte franskmennene sine styrker fra hovedstaden.
13. februar flyktet Maximilian til Santiago de Querétaro. 9. mars begynte republikanerne en beleiring av byen, og beleiret også México 12. april. Et keiserlig forsøk på å forlate byen 27. april misslyktes.
11. mai bestemte Maximilian seg for å forsøke å flyte gjennom fiendens stillinger, men ble fanget 15. mai, før han kunne gjennomføre sin plan. Deretter ble han dømt til døden i krigsrett. Mange av Europas monarker og andre viktige personer som Victor Hugo og Giuseppe Garibaldi sendte telegrammer til México hvor de bønnfalte myndighetene om å spare keiserens liv, men Juárez nektet å endre dommen, siden han mente det var nødvendig å sende et budskap om at México ikke ville tolerere en regjering innsatt av en fremmed makt.
19. juni ble Maximilian henrettet sammen med sine generaler Miguel Miramón og Tomás Mejía på Cerro de las Campanas, en haug utenfor Querétaro av styrker lojale mot president Benito Juárez García, som hadde fortsatt den republikanske regjeringen under den franske okkupasjonen. Juárez stilling ble videre styrket da De forente stater sende ut tropper til Río Grande og truet med en invasjon. Ciudad de México overga seg dagen etter Maximilians henrettelse.
Etterspill
Republikken ble gjenopprettet med Juárez som president, som fikk igjen makten i landets hovedstad, men det ble få politiske følger siden keiser Maximilian hadde opprettholdt mesteparten av Juárez' liberale reformer.
Etter den republikanske seieren mistet det meksikanske konservative partiet så mye støtte på grunn av dets allianse med de franske inntrengerne at det nesten sluttet å eksistere, og det liberale partiet styrtet landet nesten uten opposisjon i "den gjenopprettede republikken"s førte år. I 1871 ble Juárez García riktignok gjenvalgt som president for enda en periode til tross for at det gikk imot grunnlova, og det førte til at en av de tapende kandidatene, Porfirio Díaz, en liberal general og krigshelt fra krigen som viste seg å være stadig mer konservativ, startet et opprør mot presidenten. Det forsøkte opprøret, det såkalte de la Noria-opprøret, som ble støttet av konservative grupperinger, holdt allerede på å bli slått ned da Juárez døde som president 19. juli 1872, og hans stilling ble dermed ledig. Díaz tapte presidentvalget mot den provisoriske presidenten Sebastián Lerdo de Tejada, og han trakk seg deretter tilbake til sin hacienda i Oaxaca. Fire år senere, i 1876, stilte Lerdo igjen til gjenvalg, og Díaz startet et nytt og suksessfullt opprør, Tuxtepec-planen, og kapret stillingen som republikkens president, som han holdt i åtte perioder fram til 1911, begynnelsen av den meksikanske revolusjon.
Myoglossata
Myoglossata er en gruppe av sommerfugler som omfatter alle utenom noen artsfattige, primitive familier. Navnet betyr «muskeltungede», og deres viktigste fellestrekk er at de har en velutviklet sugesnabel med tilhørende muskler, som ligger opprullet i hvile, men kan rettes ut ved muskelkraft. Myoglossata omfatter to grupper av svært ulik størrelse: den artsfattige familien Neopseustidae og gruppen Neolepidoptera, som omfatter nesten alle sommerfuglene.
Giampiero Marini
Giampiero Marini (født 25. februar 1951) er en italiensk tidligere fotballspiller som blant annet spilte for Inter Milan.
Windows 2.1
Windows 2.1 var navnet på fire utgaver av Microsoft Windows, der et grafisk brukergrensesnitt ble benyttet som operativmiljø. Den 27. mai 1988 lanserte Microsoft Windows/286 2.10 og Windows/386 2.10, som var istand til å utnytte enkelte egenskaper ved henholdsvis Intel 80286 og Intel 80386.
Per Erik Wallum
Per Erik Wallum (født 25. februar 1950, død 2. desember 1990) var en musiker fra Namsos. Han spilte fløyte, skrev låter og var vokalist i Prudence.
Pierre Bayard
Pierre Bayard (født 1954) er en fransk professor i litteratur ved Université de Paris VIII, praktiserende psykoanalytiker og forfatter av mange bøker.
Bayards bok Comment parler des livres que l'on n'a pas lus? (på norsk: Hvordan snakke om bøker du ikke har lest?) er en bestseller i Frankrike og har fått mye positiv omtale også i andre land.
En del av hans bøker presenterer en revisjonistisk lesning av kjente fiktive mysterier. Ikke bare argumenterer han at de virkelige morderne ikke er de som forfatteren har presentert, men antyder også at forfatterne underbevisst kjenner hvem den egentlige skyldige er. Hans bok fra 2008, L'Affaire du Chien des Baskerville, ble utgitt på engelsk som Sherlock Holmes was Wrong: Re-opening the Case of the Hound of the Baskervilles. En tidligere bok, Qui a tué Roger Ackroyd? (1998), på engelsk som Who Killed Roger Ackroyd?, etterforsker på nytt Agatha Christies The Murder of Roger Ackroyd. Hans bok om Hamlet argumenterer at Claudius ikke drepte Hamlets far.
Per Erik Wallum
Wallum skrev blant annet låtene «North in The Country», «Tomorrow May Be Vanished», «Freezing» og «Sommer'n på Landet».
Senere startet han bandet Rollaug sammen med blant andre Frode Viken (senere medlem av DDE). På 1980-tallet spilte Wallum i visegruppa Nabolaget.
Per Erik Wallum døde av kreft i 1990.
Windows 2.1
Windows/286 2.10
På datamaskiner med Intel 80286 var Windows/286 istand til å utnytte High Memory Area, for å øke den tilgjengelige mengde RAM for Windows-programmer i reell modus. Driveren HIMEM ble samtidig lansert til dette formålet.
På tross av sitt navn, kunne Windows/286 også kjøre på datamaskiner med prosessorene Intel 8086 og Intel 8088. På slike maskiner støttet Windows/286 diverse sidekort, som kunne festes i hovedkortenes ISA-buss for å gi tilgang til EMS.
Windows-programmenes segmenterte natur gjorde dem spesielt egnet for å benytte EMS. Innenfor de 1024 kilobyte som var tilgjengelig i reell modus, kunne mengden med kode og data kontrolleres av programvaren. Microsoft oppfordret brukere å konfigurere sine datamaskiner med bare 256 kilobyte, og dermed gjøre minneområdet 256–640 kilobyte tilgjengelig for sidekort som benyttet EMS.
Et eksempel på 8086-baserte datamaskiner som ble lansert med Windows/286, var IBM PS/2 Model 25. Modellen kunne leveres med «MS-DOS 4.00 og Windows-utstyr», rettet seg inn mot utdannings-sektoren, og ble levert sammen med en tekstbehandler og et presentasjonsprogram beregnet på studenter.
Surgut 2 kraftverk
Surgut 2 er et av verdens største varmekraftverk målt etter installert produksjonseffekt, med en kapasitet på 5 5657 MW fordelt på 8 blokker. Maksimal produksjonskapasitet i 2013 var på 39,85 TWh. Bare et par kinesiske kullkraftverk har større produksjonskapasitet enn Surgut-anlegget.
Windows 2.1
Windows/386 2.10
Windows/386 var langt mer avansert, og hadde en programkjerne som kjørte i 80386-prosessorens beskyttede modus. Over denne kjernen kunne flere MS-DOS programmer kjøres samtidig (multitasking) i virtuell 8086 modus, istedenfor å svitsje mellom MS-DOS programmer. Flere Windows-programmer kunne også kjøres samtidig gjennom kooperativ multitasking.
Cyrebion
Cyrebion er en slekt av biller i delgruppen (underfamilien) «storbløtvinger» i familiegruppen bløtvinger.
Surgut 2 kraftverk
Anlegget er et oljekraftverk som ligger i byen Surgut i det autonome området (OA) Khanty-Mansia øst for Uralfjellene i Russland. Det stod ferdig i 1985.
Windows 2.1
Windows/386 2.10
Før Windows/386 startet opp, kunne MS-DOS programmer benytte all tilgjengelig RAM, bortsett fra noen få reserverte kilobyte. Windows/386 sørget også for tilgang til EMS gjennom 80386-prosessorens minnehåndtering, uten å kreve ekstra sidekort slik tilfellet var med Windows/286. Ved å overskrive filen WIN200.BIN med COMMAND.COM, kunne MS-DOS programmer få tilgang til EMS uten å kjøre det grafiske brukergrensesnittet til Windows/386.
Cyrebion
Utseende og levevis
Middelsstore, avlange bløtvinger, gjerne med rødt pronotum og mørke dekkvinger. Dekkvingene har rundede sider.
Windows 2.1
Windows/386 2.10
Windows/386 støttet ikke harddisk-basert virtuell hukommelse (swapping). Under multitasking av MS-DOS programmer, måtte det derfor være plass for dem innenfor den tilgjengelige mengden RAM. Microsoft anbefalte derfor brukere å øke datamaskinens RAM om nødvendig.
Cyrebion
Utbredelse
Slekten er utbredt i Kina.
Windows 2.1
Inkompatible med CEMM, QUEMM og DOS-utvidere
Verken Windows/286 eller Windows/386 kunne kjøre sammen med andre minnehåndterings-programmer som CEMM eller QUEMM. De kunne heller ikke kjøres samtidig med DOS-utvidere som foretok deres egen håndtering av utvidet minne, og som dessuten kjørte i beskyttet modus.
Situasjonen endret seg ved etableringen av standarder, og med lanseringen av Windows 3.0. Windows 3.0 var kompatibel med Virtual Control Program Interface i 80286 «standard modus», og med DOS Protected Mode Interface i «386 utvidet modus». Windows 3.0 var også istand til å benytte seg av DWEMM (Direct Write Enhanced Memory Module), for å gjøre kjøringen av det grafiske brukergrensesnittet raskere.
Windows/286 2.11 og Windows/386 2.11
I mars 1989 lanserte Microsoft Windows 2.11 i to varianter. Windows 2.11 inneholdt enkelte mindre forbedringer av minnehåndteringen, støttet nettverks-protokollen Appletalk, var raskere under utskrift på skrivere og hadde flere utstyrsdrivere for skrivere.
Windows 2.11 ble erstattet av Windows 3.0 i mai 1990.
Thanksgiving
Thanksgiving, eller Thanksgiving Day (engelsk for «takksigelsesdag»), er en årlig høytids- og festdag som feires flere steder i verden av forskjellige grunner. I Canada heter den Thanksgiving Day på engelsk og Action de grâce på fransk.
Black Friday feires dagen etter thanksgiving i USA, noe som da blir den fjerde fredagen i november.
Thanksgiving i USA
I USA feires Thanksgiving den fjerde torsdagen i november. Thanksgivingshelgen, Thanksgiving Holiday, varer i fire dager, det vil si fra torsdag til søndag. Vanlig markering er å spise thanksgiving-frokost/middag sammen med familie og slekt, der hovedretten vanligvis er fylt kalkun, yams og gelé av tranebær, samt gresskarpai til dessert. Helgen preges av stor utfart i trafikken, men foregår ellers fredelig. Helgen innleder også den omfattende julehandelen.
Opprinnelsen til den amerikanske feiringa begynte med pilegrimsfedrenes første høsttakkefest i 1621. 46 medlemmer av kolonien omkom den første strenge vinteren, men takket være gode råd fra indianeren Squanto, som snakket engelsk etter å ha bodd flere år i London, fikk de en fin maisavling på de 80 målene de hadde plantet. De engelske nybyggerne takket Gud for naturens gaver, ifølge tradisjonen sammen med indianerne. Menyen dengang var likevel ikke som i dag: Gresskar ble nok spist, men ikke i pai, for man manglet kveg og hadde derfor ingen melkeprodukter. Og all villfugl ble kalt turkey av nybyggerne, så det er ikke sikkert at det var kalkun de hadde fanget.
Noen sammenhengende tradisjon fra 1621 er det heller ikke snakk om. Den neste takkefesten ble holdt etter tørkesommeren 1623, og da ble det invitert en del vennligsinnede indianere. Så var det ingen takkefest før i 1676, 53 år senere. Først i 1777 ble det en felles feiring av Thanksgiving i alle tretten koloniene, og den gjaldt seieren over britene ved Saratoga.
Det var imidlertid først da president Abraham Lincoln i 1863 innførte Thanksgiving som nasjonal fridag at feiringen fikk det omfanget og posisjonen den har i dagens USA. Franklin D. Roosevelt prøvde å skyve feiringen frem en uke i 1941 for å forlenge sesongen for julehandel, men dette vakte et slikt ramaskrik at Kongressen erklærte Thanksgiving for nasjonal helligdag fjerde torsdag i november. Feiringen har etterhvert mistet sitt religiøse innhold, men er den eneste felles fridagen for hele landet og den viktigste høytidsdagen, større enn både julen og den opprinnelig hedenske halloween-festen. Thanksgiving blir likevel fremdeles betraktet som et uttrykk for takknemlighet for høstens avlinger og livets gaver.
Thanksgiving Day / L'action de grâce i Canada
Den første Thanksgiving i Nord-Amerika var i Canada, og ikke i USA som mange tror. I Canada, hvor avlingen vanligvis høstes tidligere på året, feires dagen den andre mandagen i oktober. Martin Frobisher skal ha feiret høsttakkefest på Newfoundland (Canada) i 1535 og Samuel de Champlain (The Order of Good Cheer/L'Ordre de bons temps) i 1604. Begrunnelsen for feiringen i Canada er takknemlighet for en god avling, og dagen er velsignet av kongefamilien, ikke som i De forente stater hvor dagen er ment å markere forholdet mellom indianere og pilegrimer.
Årnestangen
Årnestangen er en halvøy som ligger på vestsiden av deltasletten i Rælingen kommune. Årnestangen er en del av Nordre Øyeren naturreservat. Glommas hovedløp og Nitelva går sammen på sydsiden av Fautøya omtrent midt på Årnestangen. Området består hovedsakelig av åker og skog samt noe beitemark.
Fugleliv
Området har et rikt fugleliv og er meget attraktivt for fuglekikkere. Årnestangen er spesielt viktig som rasteplass for fugler på vår- og høsttrekk og i april-mai kan man se tusenvis av ender, gjess og vadefugler. Nordre Øyeren fuglestasjon har base i to hytter nord på halvøya. Langt sør på halvøya finnes det et fugletårn og helt ytterst en observasjonsplattform.
Thanksgiving
Thanksgiving i andre land
Thanksgiving feires i 16 land verden rundt, og ikke bare i USA.
I Brasil begynte feiringa da den brasilianske ambassadør i USA i 1947 ble invitert til Thanksgiving-feiringen i National Cathedral i Washington. Han likte idéen og tok den med til Brasil. Siden den tiden har Brasil feiret Thanksgiving.
Chilades lajus
Chilades lajus er en av blåvingene, en dagaktiv sommerfugl i gruppen glansvinger.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven
Larven har generelt tykk hud og er ganske hardføre. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Vingene holdes sammenlagt opp og ut fra kroppen, og vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Paringen skjer ved sammenkobling mellom de to kjønnene. Eggene legges direkte på næringsplantens blader.